CELEX: 62014TN0592
Language: hu
Date: 2014-08-11 00:00:00
Title: T-592/14. sz. ügy: 2014. augusztus 11-én benyújtott kereset – Makhlouf kontra Tanács

13.10.2014   
            
            
               HU
            
            
               Az Európai Unió Hivatalos Lapja
            
            
               C 361/16
            
         2014. augusztus 11-én benyújtott kereset – Makhlouf kontra Tanács
   (T-592/14. sz. ügy)
   2014/C 361/22
   Az eljárás nyelve: francia
   
      Felek
   
   
      Felperes: Ehab Makhlouf (Damaszkusz, Szíria) (képviselők: E. Ruchat és C. Cornet d’Elzius ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a felperes keresetét elfogadhatónak és megalapozottnak;
            
         
               —
            
            
               következésképpen kötelezze az Európai Uniót a felperes által elszenvedett valamennyi kár megtérítésére 10  000 EUR összegben;
            
         
               —
            
            
               kötelezze az Európai Unió Tanácsát az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap a vitatott intézkedések jogellenességén alapul, amennyiben azok i. sértik az EUMSZ 296. cikkben és az Európai Unió Alapjogi Chartája 41. cikkében előírt indokolási kötelezettséget, valamint ii. sértik a felperesnek az emberi jogok és alapvető szabadságok védelméről szóló egyezmény (a továbbiakban: EJEE) első kiegészítő jegyzőkönyvének 1. cikkében és az Európai Unió Alapjogi Chartája 17. cikkében előírt tulajdonhoz való jogát, valamint az EJEE 8. és 10. cikkében előírt, becsületének és jóhírnevének tiszteletben tartásához való jogot.
            
         
               2.
            
            
               A második jogalap azon alapul, hogy a felperes az Európai Unió Tanácsa által elfogadott intézkedésekkel közvetlen okozati összefüggésben kárt szenvedett.
            
         
               3.
            
            
               A harmadik jogalap másodlagosan az Európai Unió objektív felelősségi rendszerének fennállásán alapul.